CELEX: 62014TN0848
Language: et
Date: 2014-12-31 00:00:00
Title: Kohtuasi T-848/14 P: Carlo De Nicola 31. detsembril 2014 esitatud apellatsioonkaebus Avaliku Teenistuse Kohtu 11. novembri 2014. aasta otsuse peale kohtuasjas F-55/08 RENV: De Nicola versus EIP

2.3.2015   
            
            
               ET
            
            
               Euroopa Liidu Teataja
            
            
               C 73/45
            
         
      Carlo De Nicola 31. detsembril 2014 esitatud apellatsioonkaebus Avaliku Teenistuse Kohtu 11. novembri 2014. aasta otsuse peale kohtuasjas F-55/08 RENV: De Nicola versus EIP
      (Kohtuasi T-848/14 P)
      (2015/C 073/56)
      Kohtumenetluse keel: itaalia
      
         Pooled
      
      
         Apellatsioonkaebuse esitaja: Carlo De Nicola (Strassen, Luksemburg) (esindaja: advokaat L. Isola)
      
         Teine menetluspool: Euroopa Investeerimispank
      
         Nõuded
      
      Apellatsioonkaebuse esitaja palub Üldkohtul tunnistada käesolev apellatsioonkaebus vastuvõetavaks ja muuta osaliselt vaidlustatud kohtuotsust, kõrvaldades viite ELTL artiklile 270, tühistades resolutsiooni punktid 2 ja 3 ning põhjenduste punktid 16, 17, 18, 19, 22, 37, 41, 42, 45, 47, 48, 49, 51, 53, 54, 55, 56, 57, 58, 59, 60, 61, 62, 63, 64, 65 ja 66. Saata kohtuasi uueks arutamiseks Avaliku Teenistuse Kohtu muule kojale teises koosseisus, et viimane teeks pärast taotletud menetlustoimingute rahuldamist tühistatud punktide osas uue otsuse. Jätta apellandile õigus nõuda mistahes otsese ja/või kaudse menetlustoimingu tegemist, mis on vajalik seoses vastaspoole kaitseargumentidega, ning esitada mistahes muu dokument, mida peetakse vastaspoole argumentide ümberlükkamiseks vajalikuks. Mõista kohtukulud välja vastustajalt.
      
         Väited ja peamised argumendid
      
      Käesolev apellatsioonkaebus on esitatud Avaliku Teenistuse Kohtu 11. novembri 2014. aasta otsuse peale kohtuasjas F-55/08: De Nicola vs. EIP.
      Apellatsioonkaebuse põhjenduseks esitab apellant järgnevad väited.
      
                  1.
               
               
                  Ei ole tehtud otsust apellandi taotluse kohta jätta tähelepanuta EIP seisukohad ja dokumendid.
               
            
                  2.
               
               
                  Ei ole tehtud otsust kohtukoosseisu esimehe taandamise taotluse kohta.
               
            
                  3.
               
               
                  Kohtuasjas T-37/10 P tehtud otsust on ebaõigesti tõlgendatud.
               
            
                  4.
               
               
                  Psühholoogilise ahistamise tuvastamisel ei ole esitatud põhjendusi või on esitatud ebaõiged põhjendused. Apellant palub teha otsuse psühholoogilise ahistamise lõpetamise kohta.
               
            
                  5.
               
               
                  Kohustada vaidluste lahendamise komiteed tegema 2006. aasta hindamisaruande kohta sisuline otsus.
               
            
                  6.
               
               
                  Apellandi huvi, et tehtaks otsus 2007. aasta edutamiste tühistamiseks, et hoida ära nende edutamiste jõustumist.